EkBass/fiwiki-20250220-pages-articles huggingface dataset:
Gandamakin sopimus

Gandamakin sopimus oli Afganistanin ja Ison-Britannian välillä toisen afgaanisodan aikana 26. toukokuuta 1879 tehty sopimus, jolla Afganistan luopui oikeudestaan itsenäiseen ulkopolitiikkaan. Afgaanien puolesta sopimuksen allekirjoitti brittien valtaan nostama emiiri Jaqub Khan. Afganistan sai oikeuden omaan ulkopolitiikkaansa takaisin myöhemmin vasta Rawalpindin sopimuksella vuonna 1919. ==Tausta== Gandamakin sopimus liittyi toiseen afgaanisotaan ja laajemmin suureen peliin, eli Venäjän ja Yhdistyneen kuningaskunnan kilpailuun Keski-Aasiassa. Britit olivat ajautuneet jännitteisiin Afganistanin emiiri Šir Ali Khanin kanssa venäläisten vaikutusvallan suhteen. Britit halusivat estää venäläisten vaikutusvallan maassa ja vaativat saada oikeuden sijoittaa maahan omia asiamiehiään. Kun vaatimuksiin ei taivuttu, tilanne jännittyi edelleen ja lopulta britit marssivat Afganistaniin voittaen helposti sen armeijan teknisellä ylivoimallaan. Pääkaupunki Kabul vallattiin tammikuussa 1879 ja Šir Ali pakeni pohjoiseen. Kabulissa britit nostivat valtaistuimelle Šir Alin aikaisemmin vangitun pojan Jaqub Khan. ==Sopimus== Gandamakin sopimus allekirjoitettiin Gandamakin kylässä Afganistanissa brittien ja afgaanien välillä 26. toukokuuta 1879. Sen allekirjoittivat emiiri Jaqub Khan ja brittien puolesta majuri Louis Cavagnari. Brittiläisen Intian varakuningas Robert Lytton hyväksyi sopimuksen vielä 30. toukokuuta. Sopimuksen tärkeimpien kohtien mukaan Afganistan luopui oikeudesta itsenäiseen ulkopolitiikkaan ja Kabuliin asetettiin pysyvä brittiläinen delegaatio. Emiiri saisi puolustustakeen ulkoisia uhkia vastaan briteiltä, sekä kiinteän 60 000 punnan vuotuisen avustuksen. Maa joutui myös luovuttamaan joitakin raja-alueitaan brittihallintoon, vaikka muodollisesti ne olisivat edelleen osa Afganistania. ==Seuraukset== Sopimuksen allekirjoittaminen oli päättänyt toisen afgaanisodan ensimmäisen vaiheen. Suurin osa brittijoukoista vetäytyi sen jälkeen takaisin Intiaan. Afganistanissa puhkesi kuitenkin pian levottomuuksia, jotka johtivat sodan toiseen vaiheeseen. Sopimuksen ydinkohta brittijohtoisesta Afganistanin ulkopolitiikasta kumoutui vasta Rawalpindin sopimuksella vuonna 1919. Afganistanissa historioitsijat ovat pitäneet Gandamakin sopimusta Jaqub Khanin petoksena ja maan myymisenä briteille. ==Lähteet== Luokka:Afganistanin historia Luokka:Rauhansopimukset
Piirtosauramot

Piirtosauramot (Cota) on asterikasvien suku, jossa on 36 lajia. Niitä esiintyy alkuperäisenä Euraasiassa ja Pohjois-Afrikassa. Osa suvun lajeista on sijoitettu korosauramoihin (Anthemis) vielä ennen 2010-lukua. == Lajeja == * isosauramo (Cota altissima, syn. Anthemis altissima) * itävallansauramo (Cota austriaca, syn. Anthemis austriaca) * johanneksensauramo tai bulgariankeltasauramo (Cota sancti-johannis tai C. tinctoria subsp. sancti- johannis, syn. Anthemis sancti-johannis) * keltasauramo eli värisauramo (Cota tinctoria, syn. Anthemis tinctoria) * vuonansauramo (Cota triumfettii) == Lähteet == == Aiheesta muualla == * Suomen Lajitietokeskus: Piirtosauramot – Cota Luokka:Asterikasvit
The Lockdown Sessions

The Lockdown Sessions on Elton Johnin studioalbumi, joka julkaistiin 22. lokakuuta 2021. == Kappaleet == # # # # # # # # # # # # # # # # == Arvostelut == * Helsingin Sanomat: Elton Johnin korona­sessioissa syntynyt albumi on sekamelska, joka kokoaa yhteen valtavan tähti­kaartin laihoin tuloksin Viitattu 3.1.2022. == Lähteet == Luokka:Elton Johnin albumit Luokka:Vuoden 2021 albumit
Melody (nimi)

Melody on englantilainen naisen etunimi. Se pohjautuu melodiaa (sävelmää) merkitsevään sanaan melody. Taustalla on kreikan kielen melōdi’ā, joka tarkoittaa laulamista. Melody-etunimi on tullut käyttöön englantilaisella kielialueella 1700-luvun lopulla. Suomessa tämännimisiä naisia on Digi- ja väestötietoviraston mukaan tilastoitu lokakuuhun 2021 mennessä noin 130–140. Suurin osa Suomen Melodyista on syntynyt 2000- tai 2010-luvulla. ==Tunnettuja Melodyja== * Melody Gardot (s. 1985), yhdysvaltalainen jazzlaulaja ja lauluntekijä * Melody Klaver (s. 1990), alankomaalainen näyttelijä * Melody Thomas Scott (s. 1956), yhdysvaltalainen näyttelijä * Melody Thornton (s. 1984), yhdysvaltalainen laulaja-tanssija ja malli ==Lähteet== Luokka:Etunimet
Tähkäjäkkärät

Tähkäjäkkärät (Omalotheca) on asterikasvien suku, jossa on yhdeksän lajia. Niitä esiintyy alkuperäisenä Euraasiassa ja Pohjois-Amerikassa. Osa suvun lajeista on sijoitettu suvijäkkäriin eli jäkkäriin (Gnaphalium) vielä ennen 2010-lukua, mutta Pohjoismaiden lajeista Gnaphalium-sukuun on jätetty vain savijäkkärä. == Lajeja == * norjanjäkkärä (Omalotheca norvegica, syn. Gnaphalium norvegicum) * lumijäkkärä (Omalotheca supina, syn. Gnaphalium supinum) * ahojäkkärä (Omalotheca sylvatica, syn. Gnaphalium sylvaticum) Suomessa esiintyvät ahojäkkärä koko maassa ja norjanjäkkärä ja lumijäkkärä Lapissa. == Lähteet == == Aiheesta muualla == * Suomen Lajitietokeskus: Tähkäjäkkärät – Omalotheca Luokka:Asterikasvit
Kafir

Kafir (; mon. كَافِرُونَ kafiruna, كفّار kuffar tai كَفَرَة kafarah) tai kafferi on arabiankielinen halventava sana. Se tarkoittaa henkilöä, joka osoittaa kiittämättömyyttä (kufr) Jumalalle. Kaafir (monikossa 'kuffar') on uskoton, joka kieltää islaminuskon tai ainakin osan siitä. Käsitteen vastakohta on mu'min eli uskova.Martin, Woodward & Atmaja 1997, s. 233 Islamilainen šarialaki sisältää runsaasti määräyksiä siitä, miten uskottomiin (kafir) tulee suhtautua. Klassisen lainsäädännön mukaan heidän tulee kääntyä islamiin välttyäkseen kuolemalta. Poikkeuksena ovat "kirjan kansat", millä tarkoitetaan lähinnä juutalaisia, kristittyjä ja Persian zarathustralaisia. Heidät hyväksytään islamilaisen valtion toisen luokan kansalaisiksi, jos he suostuvat ottamaan vastaan "suojellun" eli dhimmin aseman, joka määritellään tarkemmin muun muassa Umarin sopimuksessa. al-Misri 2017/n.1368, s. 602 (09.8–9)Levy-Rubin, 2011, s. 84, 171–172 Lopun aikojen tuloa ennakoi Antikristuksen (ad-Dajjal) saapuminen. Muhammedin mukaan Antikristuksella on vain yksi silmä, ja hänen otsaansa on kirjoitettu sana kafir. Sookhdeo, 2013, s. 253 == Kafferit == 1400-luvulta lähtien muslimit puhuivat Afrikassa kaffereista, millä he tarkoittivat alueen mustia ei-muslimeja, joita he myivät orjiksi Eurooppaan ja Lähi-itään. Campo 2009 Ilmaisu siirtyi muun muassa eurooppalaisiin eläinten nimiin kafferikiitäjä ja kafferipuhveli. Vuoden 2018 nimistöuudistuksessa kafferikiitäjän nimeä pidettiin rasistisena ja linnun uudeksi nimeksi tuli häätökiitäjä Nisäkkäiden nimistötoimikunta on ehdottanut kafferipuhvelin nimeämistä afrikanpuhveliksi. == Lähteet == * * * * === Viitteet === Luokka:Islamilaiset käsitteet
Näin meillä – Elokuva

Näin meillä – Elokuva () on vuonna 2021 ensi-iltansa saanut animaatioelokuva, joka perustuu samannimiseen televisiosarjaan. Elokuva julkaistiin suoraan Netflixissä 20. elokuuta 2021. Elokuva sijoittuu neljännen ja ennen viidennen tuotantokauden välille. Elokuva eroaa myös animaatiosarjasta suuresti sen synkemmällä ja tunteellisella sävyllään. Siitä tuli pian julkaisunsa jälkeen Netlixin viikon katsotuin elokuva sekä Yhdysvalloissa että Britanniassa. == Juoni == Luukas Leivo, hänen vanhempansa ja kymmenen siskoaan matkustavat Skotlantiin. Siellä heille selviää suvun aatelinen alkuperä. == Äänirooleissa == Suomenkieliset äänet Suomenkielisessä versiossa samat ääninäyttelijät animaatiosarjasta palaavat hahmojen ääneiksi. * Käännös: Fiable Oy * Tuotanto: Uptempo Oy == Lähteet == == Aiheesta muualla == * The Loud House Movie – Netflix Official Site * Näin meillä – Elokuva Loud House Encyclopedia Luokka:Vuoden 2021 yhdysvaltalaiset elokuvat Luokka:Yhdysvaltalaiset perhe- elokuvat Luokka:Televisiosarjoihin perustuvat elokuvat Luokka:Yhdysvaltalaiset animaatioelokuvat Luokka:Nickelodeonin elokuvat
Bjørn Arild Gram

Bjørn Arild Gram (s. 7. toukokuuta 1972 Steinkjer) on norjalainen keskustapuolueen poliitikko. Hän toimi puolustusministerinä Støren hallituksessa huhtikuusta 2022 helmikuuhun 2025. Sitä ennen hän oli saman hallituksen kunta- ja alueministeri. Gram on aiemmin toiminut kotikuntansa Steinkjerin pormestarina (ordfører) vuosina 2007–2020. ==Lähteet== ==Aiheesta muualla== * Bjørn Arild Gram Norjan suurkäräjien nettisivuilla Luokka:Norjan puolustusministerit Luokka:Vuonna 1972 syntyneet Luokka:Elävät henkilöt
Tähtisalaatit

Tähtisalaatit (Rhagadiolus) on asterikasveihin kuuluva kasvisuku, jossa on kaksi lajia. Niitä esiintyy alkuperäisenä Keski-Euroopassa, Etelä-Euroopassa, Pohjois-Afrikassa, Lähi-idässä, Kaukasiassa ja Persiassa. Tähtisalaattilajit ovat tähtisalaatti (Rhagadiolus stellatus) ja Rhagadiolus edulis. Niiden välillä on eroja sisäkehtosuomujen karvaisuudessa, pähkylän koossa ja ruusukelehtien muodossa.Cichorieae Portal: Rhagadiolus == Lähteet == == Aiheesta muualla == * Finto: Kassu – Kasvien suomenkieliset nimet: Rhagadiolus Luokka:Asterikasvit
Verkangas

Verkangas eli Vakuri on pieni rekisterikylä Salon kaupungin Perniössä. Kylän alue sijaitsee peltomaalla Pohjankylän eteläpuolella jääden rantaradan ja Ylönkaimas-nimisen kukkulan väliin. Vakuri mainitaan vuonna 1540 Yliskylän talollisten omistamana autiopyölinä eli asumattomana kyläalueena. Vakurin nimi muutettiin kiinteistörekisterissä Verkankaaksi vuonna 2009. ==Lähteet== Luokka:Perniön kylät
Domecy-sur-Cure

Domecy-sur-Cure on kunta Ranskassa Yonnen departementissa Bourgogne-Franche- Comtén alueella. Se sijaitsee Curejoen varrella, noin 15 kilometriä Avallonin kaupungista lounaaseen. Domecy-sur-Curen kunta on muodostettu kahden historiallisen seurakunnan Domecyn ja Curen alueesta. Kummankin seurakunnan kirkot ovat yhä olemassa. Domecyssä oleva Saint-Romainin kirkko on 1500-luvulta ja Curessa oleva Saint-Antoinen kirkko on 1600-luvulta. Kunnan alueella olleen Saint-Martin-de-Curen benediktiiniluostarin historia juontaa 900-luvulle. Nykyään luostari on yksityinen asunto. Nähtävyyksiin kuuluu myös 1400-luvulta peräisin oleva linna Château de Domecy, jota on uudistettu 1800-luvulla. Kunta on osa Morvanin luonnonpuistoa (Parc naturel régional du Morvan). Tiedosto:Eglise-Domecy.JPG|Saint-Romainin kirkko Tiedosto:Saint- Antoine_Domecy.JPG|Saint-Antoinen kirkko Tiedosto:Abbaye-Domecy01.JPG|Saint- Martin-de-Curen luostari Tiedosto:Chateau-Domecy-2.JPG|Château de Domecy ==Lähteet== ==Aiheesta muualla== Luokka:Yonnen kunnat
Pukinmykeröt

Pukinmykeröt (Urospermum) on asterikasvien suku, jossa on kaksi lajia, karvaspukinmykerö ja kitkeröpukinmykerö. Lajit eroavat toisistaan kehtosuomujen muodossa ja pappuksen värissä. Ne kasvavat alkuperäisinä Etelä- Euroopassa, Afrikan pohjoisosassa ja läntisessä Aasiassa Lähi-idästä Arabiaan ja Persiaan. Kitkeröpukinmykerö on lisäksi levinnyt muualla maailmaan, kuten Australiaan.Cichorieae Portal: Urospermum Suvun lajit: * karvaspukinmykerö (Urospermum dalechampii (L.) Scop. ex F.W.Schmidt.) * kitkeröpukinmykerö (Urospermum picroides (L.) Scop. ex F.W.Schmidt.) == Lähteet == == Aiheesta muualla == * Finto: Kassu – Kasvien suomenkieliset nimet: Urospermum Luokka:Asterikasvit
Amerikan presidentti

Amerikan presidentti (The American President) on Aaron Sorkinin käsikirjoittama ja Rob Reinerin ohjaama yhdysvaltalainen romanttinen draamakomediaelokuva vuodelta 1995. Siinä leskeksi jäänyt Yhdysvaltain demokraattipresidentti (Michael Douglas) ja ympäristölobbari (Annette Bening) rakastuvat presidentin ensimmäisen toimikauden lopulla ja uudelleenvalintakampanjan alla. Muissa keskeisissä rooleissa ovat muun muassa Michael J. Fox ja Martin Sheen Valkoisen talon neuvonantajina ja Richard Dreyfuss konservatiivisena republikaanisenaattorina. == Rooleissa == == Vastaanotto == Elokuva sai viisi Golden Globe -ehdokkuutta ja Marc Shaiman oli Oscar-ehdokkaana elokuvan musiikista. == Lähteet == Luokka:Vuoden 1995 yhdysvaltalaiset elokuvat Luokka:Rob Reinerin ohjaamat elokuvat Luokka:Yhdysvaltalaiset romanttiset draamakomediaelokuvat
John Salo

John Salo (Johannes Naakka; 25. toukokuuta 1893 Viipurin maalaiskunta – 4. lokakuuta 1931) oli Flying Finn -lempinimellä tunnettu amerikansuomalainen juoksija ja poliisi.Juha Kanerva : Unohdetun suomalaisen suurjuoksijan traaginen kohtalo – kuoli erikoisesti poliisin työssä 38-vuotiaana, Ilta- Sanomat 5.10.2016Raavaanlihan voimalla halki Amerikan. Oman aikansa teräsmies John Salo niitti mainetta "känsämaratoneilla". Amerikansuomalaisen suurjuoksijan syntymästä kulunut 100 vuotta, Helsingin Sanomat 27.7.1993 (Tilaajille) Salo muutti jo nuorena Yhdysvaltoihin, sai maan kansalaisuuden ja palveli ensimmäisen maailmansodan aikana kauppalaivastossa. Vuonna 1925 hän aloitti juoksemisen nähtyään Paavo Nurmen juoksevan Yhdysvaltain kiertueellaan. Salo voitti 1929 Amerikan halkijuoksun (International Transcontinental Footrace) New Yorkista Los Angelesiin, edellisenä vuonna hän oli sijoittunut tässä kilpailussa toiseksi ja saanut 10 000 dollarin rahapalkinnon. Palkintorahoilla hän hankki itselleen talon ja kilpailun ansiosta Salo pääsi myös poliisiksi New Jerseyn osavaltiossa sijaitsevaan Passaicin kaupunkiin. Vuoden 1929 kilpailuvoitosta Salo olisi ollut saamassa 60 000 dollarin palkinnon mutta kilpailun järjestänyt urheilumanageri C. C. Pyle menetti rahojaan samana vuonna Wall Streetin pörssiromahduksessa eikä maksanut palkintorahoja. Ammattilaisurheilijana Salolla ei ollut mahdollisuutta osallistua amatöörien kilpailuihin eikä olympialaisiin. Vuonna 1930 Salo ja toinen amerikansuomalainen juoksija, leipuri Olli Vänttinen osallistuivat Montrealissa pidettyyn 26 tuntia kestäneeseen kilpailuun, jossa kaksimiehiset joukkueet kilpailivat hevosta vastaan. Vänttinen ja hänen parinsa australialainen Mike B. McNamara voittivat kilpailun, Salo ja hänen parinsa Sammy Richman sijoittuivat kolmanneksi. Salo menehtyi 4. lokakuuta 1931 Passaicin Third Ward Ball Parkin baseball-stadionilla syöttäjän heittämän pallon osuessa hänen päähänsä. Hän oli paikalla pitämässä järjestystä ja kieltäytyi osuman jälkeen ensiavusta. Ottelun jälkeen Salo oli ohjaamassa liikennettä stadionin ulkopuolella kun hän kaatui maahan ja kuoli samana iltana sairaalassa 38-vuotiaana. Salo oli esikuvana englantilaisen Tom McNabin vuonna 1982 ilmestyneen romaanin Flanaganin juoksu suomalaiselle päähenkilölle. Romaani kuvasi C. C. Pylen vuosina 1928–1929 järjestämiä Amerikan halkijuoksukilpailuita. == Lähteet == Luokka:Yhdysvaltalaiset kestävyysjuoksijat Luokka:Yhdysvaltalaiset poliisit Luokka:Amerikansuomalaiset henkilöt Luokka:Vuonna 1893 syntyneet Luokka:Vuonna 1931 kuolleet
Elimäen talonpoikaiskapina

Elimäen talonpoikaskapinaksi kutsutaan 1616–1643 välisenä aikana tapahtuneita nousuja esivaltaa vastaan Elimäen alueella. Kapinan liikkeelle sysääjäksi tulivat kartanokeskeisen vallan haasteet ja päivätyövelvollisuus sekä rälssien yritykset hankkia talonpoikien tilojen perintöoikeuksia. 1643 ja 1644 pidettiin Elimäellä ja Anjalassa laamanninkäräjät, jossa päätöstä ei kuitenkaan tullut useiden käräjärauhan rikkomusten takia. Vasta 1600-luvun lopussa verohelpotukset lopettivat levottomuudet. == Lähteet == * Kimmo Katajala, Nälkäkapina 1994 ISBN 951-8915-98-9. Teoksen verkkoversio. Talonpoikaiskapina Luokka:Kapinat Suomessa Luokka:Talonpoikaiskapinat Luokka:Kouvolan historia Luokka:1610-luku Luokka:1620-luku Luokka:1630-luku Luokka:1640-luku
Koko perimän sekvensointi

Koko perimän sekvensoinnilla tai koko genomin sekvensoinnilla tarkoitetaan prosessia, jossa eliön perimän DNA-sekvenssi määritetään kokonaisuudessaan tai lähes kokonaisuudessaan yhdellä kertaa. Tämä edellyttää eliön koko kromosomaalisen DNA:n sekvensointia sekä mitokondrioiden ja kasvien osalta myös viherhiukkasen sisältämän DNA:n sekvensointia. Koko perimän sekvensointia on käytetty suurelta osin tutkimusvälineenä, mutta se otettiin käyttöön myös klinikoilla vuonna 2014. Yksilöllistetyn lääketieteen tulevaisuudessa koko perimän sekvenssoinnin keräämät tiedot voivat olla tärkeä väline ohjaamaan terapeuttista interventiota. ==Kaupallistaminen== Yleisesti viitattu kaupallinen tavoite sekvensoinnin kustannuksille oli 2010-luvun loppupuolelle asti 1 000 dollaria, mutta yksityisen sektorin toimijat pyrkivät saavuttamaan uuden tavoitteen, joka on vain 100 dollaria. Luokka:Genomiikka
K-51 (1939)

K-51 oli Neuvostoliiton laivaston K-luokan sukellusvene toisessa maailmansodassa == Valmistus == Alus tilattiin Leningradista Ordžikidzen telakalta, missä köli laskettiin 26. helmikuuta 1938 telakkanumerolla 454. Se laskettiin vesille 30. heinäkuuta 1939 ja otettiin palvelukseen 17. marraskuuta 1943.Polmar & Noot 1991 s. 264-265Twardowski 1989 s. 117 == Palvelus == Saksan hyökätessä Neuvostoliittoon kesällä 1941 alus oli keskeneräinen. Syyskuun alussa Leningradin saarron alkaessa se liitettiin kaupungin puolustukseen. Joulukuussa alus oli kuitenkin edelleen keskeneräinen. Se varustettiin silti toimimaan kevääseen 1942 Itämeren eteläosissa, missä meri ei ollut jäässä. Alus lähti 18. joulukuuta Kronstadtista, mutta vaurioitui 23. joulukuuta Lavansaaren lähistöllä jäälauttoihin. Se joutui palaamaan Kronstadtiin jo joulukuun lopulla.Twardowski 1989 s. 124 Työt saatettiin loppuun 1942–43 telakalla, mutta akkupula viivästytti valmistumista. Alus otettiin palvelukseen 17. marraskuuta 1943 Itämeren laivaston sukellusveneprikaatin 1. divisioonassa päällikkönään 3. luokan kapteeni V. A. Dorzdov. Alus lähti marraskuussa 1944 ensimmäiselle sotaretkelleen Pommerinlahdelle, missä se upotti 24. marraskuuta tykkitulella rahtialus Hansan (493 t) ja joulukuussa myös toisen aluksen. Se palasi tukikohtaansa joulukuun puolivälissä. Alus lähti 20. tammikuuta 1945 toiselle sotaretkelleen Pommerinlahdelle. Se upotti 28. tammikuuta Rugenwalden edustalla torpedolla kuljetusalus Viborgin (2 028 t). Alus palasi tukikohtaansa 21. helmikuuta. ==Lähteet== * * * * ===Viitteet=== Luokka:K-luokan sukellusveneet (Neuvostoliitto) Luokka:Neuvostoliittolaiset toisen maailmansodan sukellusveneet
Mäntän hautausmaa

Mäntän hautausmaa on vuonna 1921 käyttöön otettu puistohautausmaa Mäntän keskustassa Mänttä-Vilppulassa. Siellä on sankarihautausmaa, ja hautausmaan vieressä on siunauskappeli. Hautausmaalla ovat muistopatsaat: * Sankaripatsas (patsas Sakari Tohka, jalusta Erik Bryggman) * Monoliitti (Harry Kivijärvi) * Karjalaan jääneiden vainajien muistomerkki (Kirsti Liimatainen) * Serlachiuksen hautamuistomerkki (Emil Wikström) * Huivityttö - Suru (Emil Halonen) == Hautamuistomerkkejä == Julkinen teos Paikka Kartalla Tekijä Paljastusvuosi Kuva WD Serlachius-suvun hautamuistomerkkiSerlachius-suvun hautamuistomerkki Mänttä-Vilppula; Pirkanmaanpatsaat.fi; Tampereen taidemuseo 1937 == Lähteet == Luokka:Mänttä-Vilppula Luokka:Suomen hautausmaat
Sanheribin palatsi

Sanheribin palatsi on Ninivessä 600-luvulla eaa. sijainnut palatsi. Palatsin rakennutti Assyrian kuningas Sanherib. Palatsi paloi noin vuonna 612 eaa. Palatsin jäänteet löydettiin vuonna 1850. ==Historiaa== Rakentamiseen liittyvät tiedot ylettyvät vuoteen 702 eaa, tällöin palatsi oli vasta suunnitteilla. Palatsin tiedetään valmistuneen noin vuonna 693 eaa. Palatsi sijaitsi joen äärellä, joten sitä uhkasi tulva. Ongelma ratkaistiin rakentamalla vankka perustus kalkkikivestä, jonka päälle sitten rakennettiin savitiilestä ja oljesta. Rakentamisen suoritti Sanheribin hankkimat sotavangit Babyloniasta, Palestiinasta ja Turkista. Sanherib antoi palatsille nimen Palatsi vailla vertaa.Scarre, 1999, s. 160 Palatsi pysyi Assyrian valtakunnan keskuksena 50 vuotta. Sitten muuan myöhempi kuningas rakennutti uuden ja vuonna 612 eaa. Ninive ryöstettiin ja palatsi paloi. Palosta selvisi perustukset ja savitiiliseinät. Palatsin jäänteet löydettiin vuonna 1850.Scarre, 1999, s. 162 ==Lähteet== * ===Viitteet=== Luokka:Assyria Luokka:Mosulin historia
Asquins

Asquins on kunta Ranskassa Yonnen departementissa Bourgogne-Franche-Comtén alueella. Se sijaitsee Curejoen varrella, noin 17 kilometriä Avallonin kaupungista länteen. Keskiajalla pyhiinvaeltajat kokoontuivat ennen lähtöä Vézelayn kukkulan juurella olevaan Asquinsiin. Saint-Jacques-le-Majeurin kirkko Asquinsissa oli yksi neljästä Ranskassa olleesta Pyhän Jaakobin pyhiinvaellusreitin lähtöpisteestä kohti Compostelaa. Vuonna 1998 kirkko liitettiin Unescon maailmanperintöluetteloon. Kunta on osa Morvanin luonnonpuistoa (Parc naturel régional du Morvan). ==Talous== Asquins kuuluu Curejoen laaksossa olevaan viininviljelyalueeseen, jonka tuotteet saavat käyttää Vézelay (AOC) -alkuperäistunnusta. Alueeseen kuuluu Asquinsin lisäksi kolme muuta kuntaa: Vézelay, Saint-Père ja Tharoiseau. ==Tunnettuja kuntalaisia== *Aimery Picaud (1100-luku), Pyhän Jaakobin pyhiinvaeltajan oppaan kirjoittaja *Maurice Clavel (1920-1979), kirjailija, toimittaja ja filosofi ==Lähteet== ==Aiheesta muualla== Luokka:Yonnen kunnat
Maturidit

Maturidit (arab. الماتريدية‎) on islamilaisen teologian koulukunta, joka on saanut nimensä perustajaltaan, joka oli Abū Manṣūr Muḥammad al-Māturīdī (k. 944). Maturidit nojautuvat aš'arilaisuuden tavoin islamilaiseen traditioon ja ilmestykseen. Suuntaus sai kannatusta Persian Khorasanissa ja Keski-Aasian Transoxianassa, mutta kuihtui näiden alueiden jäätyä mongolivalloittajien jalkoihin 1200-luvulla. Sen jälkeen aš'arilaisuudesta kehittyi sunnalaisen islamin hallitseva teologinen suunta. Sen perustaja oli al-Maturidin aikalainen Abu l-Hassan al-Aš'ari (k. 933).Martin, Woodward & Atmaja 1997, s. 10 Maturidien teologinen madhhab vaikuttaa kuitenkin edelleen Kaakkois- AasiassaMartin, Woodward & Atmaja 1997, s. 32–33 ja on tärkeä osa sunni- islamilaisuutta. Keller 2017, s. 9 (a4.2) == Oppi == Maturidi -koulukunta torjui aš'ariittien tavoin mu'taziliittien ajatuksen rationaalisen järjen käytöstä Koraania tulkittaessa ja sitoutui Koraanin kirjaimelliseen lukemiseen. Myös vapaasta tahdosta maturidit omaksuivat aš'ariittien kanssa samanlaisen kannan ja korostivat Jumalan kaikkivaltiutta. Ihmisen vapaalle tahdolle jätettiin tilaa vain sen verran, että syntiä tehneitä oli oikein rangaista. Myöhemmin maturidit alkoivat korostaa ihmisen tahdonvapautta.Encyclopaedia Britannica 2021 Aš'ariiteista maturidit erosivat siinä, että he katsoivat pääsyn Paratiisiin olevan varma, jos muslimi tunnollisesti suoritti uskonnolliset velvollisuutensa. Aš'arilaiset katsovat, että tällainen ehto rajoittaisi Jumalan kaikkivaltiutta. Jumalaa eivät heidän mielestään sitoneet mitkään lupaukset, vaan Hän teki kuten tahtoi. == Lähteet == * * * === Viitteet === Luokka:Islamilaisen filosofian koulukunnat Luokka:Islamilainen teologia
QPCR

qPCR eli kvantitatiivinen tosiaika-PCR () on molekyylibiologian menetelmä, jossa DNA:ta monistetaan polymeraasiketjureaktiolla (PCR) ja monistuneen tuotteen määrää mitataan reaaliajassa fluoresoivalla koettimella. Menetelmällä voidaan havaita patogeeneja tutkittavasta näytteestä tai selvittää tutkittavan DNA-sekvenssin määrä. Verrattuna tavalliseen polymeraasiketjureaktioon qPCR- menetelmän etuja ovat reaktion onnistumisen reaaliaikainen seuranta ja mahdollisuus selvittää monistuneen DNA:n määrä paljon aikaisempia menetelmiä tarkemmin. Hyvien puoliensa lisäksi qPCR on menetelmänä suhteellisen yksinkertainen, joten se on otettu jokapäiväiseen käyttöön molekyylibiologiassa ja on siten muuttanut tapaa tehdä tutkimusta. == Lyhenne == Vuonna 2009 ensimmäistä kertaa julkaistussa MIQE-ohjeistuksessa (engl. Minimum Information for Publication of Quantitative Real-Time PCR Experiments) yhtenäistettiin PCR-menetelmistä käytettäviä lyhenteitä. Ohjeistuksen mukaan kvantitatiivinen tosiaika-PCR lyhennetään qPCR. Käänteistranskriptaasia käyttävä PCR-menetelmä, jossa RNA-mallijuoste muutetaan cDNA:ksi ennen monistusta, lyhennetään RT-PCR. Nämä kaksi edellä mainittua menetelmää yhdistävä reaaliaikainen kvantitatiivinen käänteistranskriptaasi-PCR lyhennetään RT-qPCR. Ohjeistuksesta huolimatta qPCR-lyhennettä saatetaan toisinaan käyttää RT-qPCR-menetelmästä ja RT-PCR saattaa viitata qPCR- menetelmään, jolloin RT-osa on peräisin sanasta real-time. == Lähteet == Luokka:Polymeraasiketjureaktio
Sekundantti

Sekundantti ( toinen) on henkilö, joka toimii kaksintaistelussa avustajana tai välimiehenä.Aikio ja Vornanen 1993, s. 551 Yleensä kummallakin kaksintaistelun osapuolista on oma sekundanttinsa, ja sekundantit toimivat samalla kaksintaistelun todistajina. ==Lähteet== *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Kaksintaistelu
Yuengling

D. G. Yuengling & Son on yhdysvaltalainen panimo. Se on maan vanhin edelleen toiminnassa oleva panimo. Oluita on 12. Jäätelömakuja on nykyään 13. == Historia == Yuengling aloitti toimintansa vuonna 1829 nimellä Eagle Brewery. Sen perustaja David Yuengling saapui Saksasta Pottsvilleen, joka oli tuolloin hiljainen hiilikaivoskaupunki. Yrityksen nimi on englanninkielinen väännös saksalaissyntyisen perustajan alkuperäisestä nimestä Jüngling. Panimon alkuperäinen rakennus paloi vuonna 1831, jonka jälkeen paikalle rakennettiin uusi rakennus, jossa panimo toimii edelleen. Nykyisen nimensä panimo sai vuonna 1873, kun Davidin poika, Frederick, tuli yritykseen mukaan.. Yhdysvaltain kieltolain aikana panimo selviytyi myymällä alkoholittomia virvoitusjuomia (alle 0,5 ti. %) sekä jäätelöä. Jäätelön valmistus lopetettiin vuonna 1985, mutta se aloitettiin uudelleen 2014. == Galleria == Tiedosto:Yuengling Brewery.jpg|Yuenglingin panimo Pottsvillessa Tiedosto:Yuengling ice cream.jpg|Vaniljajäätelöä Tiedosto:Wilsbach Navistar VT Hackney pic3.jpg|Yuenglingin rekka Tiedosto:Yuengling plaque.jpg|Plakaatti panimolla == Lähteet == Luokka:Yhdysvaltalaiset panimot Luokka:Perheyritykset Luokka:Pennsylvania
Väinö Leivo

Väinö August Leivo (28. elokuuta 1912 Messukylä – 30. heinäkuuta 1980 Espanja) oli suomalainen yrittäjä ja yritysjohtaja, joka sai teollisuusneuvoksen arvonimen.Biografia-sampo: Väinö Leivo Viitattu 25.10.2021. Väinö Leivon vanhemmat olivat leipuri August Jalmari Leivo ja Fanni Elina Vilkman ja puoliso vuodesta 1939 Helene Lemmikki Lindroos. Leivon vanhemmat perustivat leipomon Tampereen Messukylään 1913. Väinö Leivo työskenteli siellä lähettinä ja apulaisena jo varhain ja aloitti oman leipurin uransa 1930. Talvisotaan Leivo osallistui kivääriryhmän johtajana ja jatkosotaan Tampereen liikennetoimistossa komppanian vääpelinä ja ajotarkastajana. Leivon leipomon johtaja hänestä tuli vuonna 1940 ja leipomon muututtua osakeyhtiöksi 1950 yrityksen toimitusjohtaja. Hänen johtamanaan leipomosta kasvoi Tampereen suurin ja yksi maan suurimmista yksityisistä leipomoista. Tuotanto koneellistettiin ja yritys perusti myös kahvilan Tampereen keskustaan 1953. Vuonna 1965 kahviloita oli jo yksitoista. Leivolle, jolla oli myös useita alueellisia ja oman alansa luottamustoimia, esitettiin kauppaneuvoksen arvonimeä 1967, mutta se muuttui sittemmin teollisuusneuvoksen arvonimeksi. Sen hän sai vuonna 1970. Perheyrityksen johtamisesta Väinö Leivo luopui vuonna 1977. ==Lähteet== ==Aiheesta muualla== * Leivon leipomo. Historia. Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1912 syntyneet Luokka:Vuonna 1980 kuolleet
Teesejä Feuerbachista

Teesejä Feuerbachista (tunnettu myös nimellä Feuerbach-teesit) on yhdestätoista lyhyestä Karl Marxin huomiosta koostuva kirjoitus. Muistiinpanot on kirjoitettu keväällä 1845, jolloin Marx työsti teosta Saksalainen ideologia. Ne julkaisi ensimmäisen kerran Marxin kuoleman jälkeen vuonna 1888 Friedrich Engels teoksensa Ludwig Feuerbach ja klassisen saksalaisen filosofian loppu erillisen painoksen liitteenä. Nimi Teesejä Feuerbachista on Moskovassa NKP:n keskuskomitean yhteydessä toimineen Marxismi-leninismin instituutin keksimä. Se perustuu Engelsin alkulauseeseen hänen teoksessaan Ludwig Feuerbach. Saman teoksen liitteessä Teesit on otsikoitu ”Marx Feuerbachista”, ja Marxin muistikirjassa mainitaan nimi ”Feuerbachista”. Teesejä ei tarkoitettu julkaistavaksi, ja Engels teki niihin joitain muutoksia tehdäkseen kirjoituksen lukijalle helppotajuisemmaksi.https://www.marxists.org/suomi/marx- engels/valitut/mevt6/osa2/mevt6-2-13-selityksia.pdf Kuuluisimmaksi on noussut teesi 11, joka koskee filosofian tehtävää: ==Katso myös== * Ludwig Feuerbach ==Lähteet== Luokka:Karl Marxin teokset
Vihnesukapää

Vihnesukapää (Cynosurus echinatus) on heinäkasvien (Poaceae) heimoon ja sukapäiden (Cynosurus) sukuun kuuluva yksivuotinen kasvilaji. Vihnesukapään varret kasvavat joko yksittäin tai kimppuina ja ne voivat kasvaa 9–70 senttimetriä korkeiksi. Lehtilavat ovat 3–13,5 cm, joskus jopa 23 cm pitkiä ja 0,25–1,4 cm leveitä. Lehtien kielekkeet ovat 2,5–5 mm, joskus jopa 10 mm pitkiä. Vihnesukapään kukintona on tavallisesti 1–4 cm, mutta enintään 8 cm pitkä ja 0,7–2 cm leveä röyhy. Tähkylät ovat 7–14 mm pitkiä. Steriileissä tähkylöissä on 6–18 martoa kukkaa, niiden kaleet ja helpeet ovat samankaltaisia ja niissä on enintään 8 mm pitkät vihneet. Fertiileissä tähkylöissä on 1–5 kukkaa ja niiden kaleet ja helpeet ovat keskenään erinäköisiä. Kaleet ovat 5,5–12 mm pitkiä ja 0,4–0,9 mm leveitä, kapeansuikeita, yksisuonisia ja odallisia; odat ovat 0,5–2,2 mm pitkiä. Helpeet ovat 4–7 mm pitkiä ja vihneellisiä; vihneet ovat 5–18 mm, joskus jopa 25 mm pitkiä. Vihnesukapäätä kasvaa luontaisena eteläisessä Euroopassa, mutta nykyisin se on kuitenkin vakiintunut myös Pohjois- ja Etelä-Amerikan sekä Australian kuivien ja avointen kasvupaikkojen kasvistoon. == Lähteet == == Aiheesta muualla == * Suomen Lajitietokeskus: Vihnesukapää (Cynosurus echinatus) * Kasviatlas 2020: Vihnesukapään (Cynosurus echinatus) levinneisyys Suomessa * JSTOR Global Plants: Cynosurus echinatus * Integrated Taxonomic Information System (ITIS): Cynosurus echinatus * Global Biodiversity Information Facility (GBIF): Cynosurus echinatus Luokka:Sukapäät
PCR (täsmennyssivu)

PCR voi tarkoittaa seuraavia: * fosfokreatiini (lyh. PCr), fosforiyhdiste * kuvatarkkaamo (lyh. PCR), televisiotuotantotilojen, televisiostudion tai ulkotuotantoauton yksikkö * polymeraasiketjureaktio (engl. polymerase chain reaction, lyh. PCR), molekyylibiologian menetelmä ** qPCR, kvantitatiivinen tosiaika-PCR (engl. quantitative real-time PCR) ** RT-PCR, käänteistranskriptaasi-PCR (engl. reverse transcription PCR) ** RT-qPCR, kvantitatiivinen käänteistranskriptaasi-PCR (engl. reverse transcription quantitative real-time PCR) * Romanian kommunistinen puolue (rom. Partidul Comunist Român, lyh. PCR), poliittinen puolue.
Lahjapaperi

Lahjapaperi on usein hieman paksumpaa paperia, johon kääritään lahjoja. Paperi voi olla kuviollista tai yksiväristä ja sileää tai karheaa. Lahjapaperia käytetään eniten yleensä juuri ennen joulua. Tämä johtuu siitä, että ihmiset usein paketoivat joululahjansa lahjapaperiin. Lahjoja on paketoitu pisimpään Kiinassa. Siellä paperin värillä on suuri symbolinen merkitys: punainen ja pinkki ovat hyviä, valkoista ja mustaa vältetään. Yhdysvalloissa käytetään paperin ohella runsaasti erilaisia materiaaleja kuten sellofaania, foliota tai säkkikangasta. Britanniassa lahjan koristeluun käyetään paperin lisäksi materiaaleja kuten havuja ja marjoja. Suomessa lahjapaperin käyttö on perinteistä ja vaatimatonta.Salo, s. 27–28 Suomessa toimii yksi lahjapaperin valmistaja, Pyroll Oy.Salo, s. 14 Käytettyjä lahjapapereita ei pidä laittaa paperinkeräykseen, koska ne sisältävät runsaasti painovärejä ja täyteaineita. Lahjapaperit suositellaan käytettäväksi uudelleen, ja jos ne heitetään pois, ne lajitellaan energiajätteeseen tai sekajätteen joukkoon. == Lähteet == === Viitteet === ==Aiheesta muualla== Luokka:Paperilaadut
Johan Penttilä

Johannes "Johan" "John" ”Jussi” Penttilä (2. maaliskuuta 1891 Nurmo, Suomen suuriruhtinaskunta – 23. helmikuuta 1967 Worcester, Massachusetts, Yhdysvallat) oli suomalainen painija, joka otteli vuoden 1924 Pariisin olympialaisten vapaapainin keskisarjassa sijoittuen neljänneksi. == Lähteet == Luokka:Suomalaiset painijat Luokka:Vuonna 1891 syntyneet Luokka:Vuonna 1967 kuolleet
Ramón del Valle-Inclán

Ramón María del Valle-Inclán (1866 Villanueva de Arosa, Espanja – 1936 Santiago de Compostela, Espanja) oli espanjalainen kirjailija. Hän opiskeli jonkin aikaa oikeustieteitä, asui sitten Meksikossa, jossa työskenteli toimittajana, ja palasi Espanjaan. Hän vastusti Primo de Riveran diktatuuria ja joutui vähäksi aikaa vankilaan. Vuonna 1931 hänestä tuli Rooman espanjalaisen taideakatemian johtaja. Valle-Inclán oli taitava kielenkäyttäjä. Hän oli alkuun, ennen kuin kehitti oman tyylinsä, modernisti. Hän kirjoitti proosaa, runoja ja näytelmiä. ==Lähteet== ==Aiheesta muualla== Luokka:Espanjalaiset kirjailijat Luokka:Vuonna 1866 syntyneet Luokka:Vuonna 1936 kuolleet
Vain toinen heistä

Vain toinen heistä on suomalaisen metalliyhtyeen Saattueen neljäs studioalbumi, joka julkaistiin 22. lokakuuta 2021. Albumi on ensimmäinen Saattueen albumi uudella laulajalla ja viisihenkisellä kokoonpanolla. Lisäksi Tero Kalliomäki laulaa albumin nimikkokappaleella. Osa albumin teksteistä pohjautuu Petri Määtän runoihin, lisäksi albumi sisältää uuden version Vesa Männyn sanoittamasta ja aikoinaan laulamasta kappaleesta Reliikki joka julkaistiin alun perin Kivisydän -EP:llä. == Kappaleet == # # # # # # # # == Arvostelut == * Imperiumi: 8/10 == Lähteet == == Aiheesta muualla == * * Luokka:Vuoden 2021 albumit Luokka:Saattueen albumit
Penismansetti

Penismansetti () on seksiväline, joka asetetaan peniksen päälle tai ympärille. Penismansetin tai hihan tarkoitus voi olla paksuntaa tai pidentää penistä, erektion kestoa tai ehkäistä ennenaikaista siemensyöksyä, sekä tuottaa seksikumppanille nautintoa. Mansetilla peniksen kokoa tai muotoilua muokkaamalla on yleensä tarkoitus tuottaa vastaanottavalle osapuolelle lisää seksuaalista nautintoa. Mansettia pitävän henkilön seksuaalinen nautinto ei penetraation aikana puolestaan välttämättä parane, vaan jopa päinvastoin, jos mansetti peittää suuren osan peniksestä, jolloin silikoni estää tai vähentää esinahan edestakaisen liikkeen tapahtumista. Tällä tavalla voi pidentää erektion ja jaksamisen kestoa, sekä ehkäistä ennenaikaista siemensyöksyä. Mansetit valmistetaan yleensä silikonista. Niitä on erilaisia, realistisen peniksen näköisistä hupuista vain osan peniksestä peittävään, nypykkäisiin hihoihin. Vibraattoriominaisuuden omaavat mansetit voivat kasvattaa kaikkien osapuolien seksuaalista nautintoa. == Lähteet == ==Aiheesta muualla== Luokka:Seksivälineet
Beryl

Beryl on anglosaksisissa maissa käytetty naisen etunimi. Se on 1800-luvun lopulla muotiin tullut jalokiviaiheinen nimi, joka pohjautuu englannin sanaan beryl (suom. berylli). Taustalla on kreikan kielen bēryllos, jonka merkitys on ’merenvihreä jalokivi’. Suomessa Beryl on harvinainen nimi. Digi- ja väestötietoviraston etunimitilastoon on vuoteen 2021 mennessä kirjattu noin 20–40 tämännimistä naista. Lisäksi ainakin yhdellä henkilöllä on ollut etunimenä suomalainen nimiasu Berylli. ==Tunnettuja Berylejä== * Beryl Bainbridge (1934–2010), brittiläinen kirjailija * Beryl Patricia Hall (1917–2010), brittiläinen lintutieteilijä ==Lähteet== Luokka:Etunimet
Just a Notion

Just a Notion on ruotsalaisen Abba-yhtyeen musiikkikappale vuodelta 2021. Tyylilajiltaan se on popmusiikkia. Kappale julkaistiin studioalbumin Voyage kolmantena singlenä. Päälaulajina ovat Agnetha Fältskog ja Anni-Frid Lyngstad. ”Just a Notion” oli alun perin tarkoitus julkaista Voulez-Vous -albumilla vuonna 1979. Syistä joita Björn Ulvaeuskaan ei tiedä, näin ei kuitenkaan tehty. Kappaleen lauluosat on otettu vuonna 1978 levytetystä alkuperäisversiosta, mutta instrumentaalitausta on uusi. Kappaleen alkuperäisestä versiosta julkaistiin katkelma CD-kokoelmalla Thank You for the Music (1994). == Musiikkivideo == ”Just a Notion” -musiikkivideo noudattaa Voyage-albumin visuaalista asua kehiltään välkehtivine ympyröineen, joiden lukumäärä on neljä. Videolla on laulun sanat. == Vastaanotto == Vulture- julkaisu Devon Ivie piti ”Just a Notion” -kappaletta onnistuneena musiikillisena ilonpitona. Billboardin Lars Brandle arvioi teoksen elämänmyönteiseksi hyvänolon kappaleeksi, muistumaksi Abban huippukaudesta. == Lähteet == Luokka:Vuoden 2021 kappaleet Luokka:Abban kappaleet
Lee Boysel

Lee Loren Boysel (31. joulukuuta 1938 Detroit, Michigan − 25. huhtikuuta 2021 San Francisco, Kalifornia) oli yhdysvaltalainen insinööri ja yrittäjä, joka perusti Four-Phase Systemsin. Boysel työskenteli Fairchild Semiconductorilla ennen kuin lähti vuonna 1968 perustamaan oman yrityksen. Boyselin vuonna 1969 kehittämä AL1 vaikutti mikroprosessorien kehitykseen. AL1 oli esitelty Computer Design -lehden artikkelissa huhtikuussa 1970 ja hänen työtään esiteltiin Electronic Design ja Electronics-lehdissä. Kehityksestä huolimatta AL1:tä ei patentoitu ja siitä tuli merkittävä myöhemmin lakikiistan ratkaisussa. Boysel myi perustamansa Four-Phase Systemsin Motorolalle vuonna 1982. Four-Phasella oli noin myynnin hetkellä. Yrityksen tuotteisiin kuului System IV/70. Boyselilla oli dysleksia, mutta luki monista aiheista. == Lähteet == == Aiheesta muualla == * Lee Boysel: the early history of microprocessing * Lee Boysel – Making Your First Million And Other Tips for Aspiring Entrepreneurs Luokka:Yhdysvaltalaiset insinöörit Luokka:Yhdysvaltalaiset yrittäjät Luokka:Vuonna 1938 syntyneet Luokka:Vuonna 2021 kuolleet
When All Is Said and Done

When All Is Said and Done on ruotsalaisen Abba-yhtyeen musiikkikappale vuodelta 1981. Sen sävelsivät ja sanoittivat Benny Andersson ja Björn Ulvaeus. Se julkaistiin The Visitors -studioalbumilla 30. marraskuuta 1981. Myöhemmin samana vuonna kappale julkaistiin eräissä maissa myös singlenä. Björn Ulvaeus ja Agnetha Fältskog sekä Benny Andersson ja Anni-Frid Lyngstad olivat eronneet tai eroamassa Abban siltä erää viimeisten studioalbumien, Super Trouper ja The Visitors, julkaisuaikoina. Albumien jotkut kappaleet heijastavat avioliittojen sammumista. ”When All Is Said and Done” kertoo etenkin Anderssonin ja Lyngstadin avioerosta, ja se levytettiin vain muutamia viikkoja heidän eronsa jälkeen. ”When All Is Said and Done” -kappaleen päälaulaja on Anni-Frid Lyngstad. Hänen tulkitsemanaan laulusta kehkeytyi erityisen henkilökohtainen ja voimallinen. Kappaletta hiottiin ja sille haettiin sopivaa muotoa, jolloin muun muassa viuluosuus päätettiin jättää pois. Kappaleen alkuperäinen kesto oli neljä minuuttia, mutta julkaistu versio on 40 sekuntia lyhyempi. Anderssonin mielestä lopullinen versio ei kuitenkaan ole parhainta Abbaa. Single nousi Billboard Hot 100 -listalla sijalle 27. ”When All Is Said and Done” valittiin mukaan musikaaliin Mamma Mia! (1999), jossa kappale muutettiin balladiksi ja sanoitusta muokattiin elokuvan juoneen sopivaksi. Monen muun Abban kappaleen tavoin myös ”When Is Said and Donesta” on tehty myöhemmin useita versioita, muun muassa Hazell Deanin ja Anne Sofie von Otterin esittäminä. ”When All Is Said and Done” -kappaleen espanjankielinen versio ”No Hay a Quien Culpar” (”Ei ole ketä syyttää”) julkaistiin singlenä joissakin espanjankielisissä maissa. == Lähteet == Luokka:Vuoden 1981 kappaleet Luokka:Abban kappaleet
Taivazalan joutsen

Taivazalan joutsen on Sari Peltoniemen kirjoittama nuorille suunnattu fantasiakirja. Sen on kuvittanut Laura Haapamäki. Kirjan alkuperäiskieli on suomi ja se on ensimmäinen osa Avaimenkantaja -trilogiaa. Seuraavat osat ovat nimeltään Allmaan vaskitsa ja Vattenporin simpukka. Kirja on julkaistu heinäkuussa 2016. Kirjan kustantaja on Tammi, eikä kirja sovellu alle 9-vuotiaille. ==Juoni== Kirjan päähenkilöinä esiintyy Miranda sekä hänen ystävänsä Veera ja Olavi. He asuvat Kielinen-nimisessä kylässä ja heille paljastuu kirjassa, että yksi kylän asukkaista on avaimenkantaja, jolla on mahdollisuus liikkua eri maailmojen välillä. Kirja sijoittuu kesään. ==Lähteet== Luokka:Suomalaiset nuortenkirjat Luokka:Vuoden 2016 kirjat
Penisplugi

Penisplugi () on väline, joka asetetaan peniksen sisälle virtsaputkeen. Plugin tarkoitus on levittää virtsaputkea ja tuottaa seksuaalista mielihyvää. Sitä voi käyttää niin masturbointiin kuin seksiinkin. Penisplugi voi tehdä peniksestä aistiherkemmän ja erektiosta vahvemman. Virtsaputken stimulointi voi tuottaa intensiivisempiä orgasmeja. Plugit ovat eri kokoisia, yleensä metallista valmistettuja tuppeja tai putkia. Tuppi estää siemennesteen ulos tulemisen ja orgasmin saamisen, mutta putkimaisissa penisplugeissa siemenneste ja virtsa pääsevät vapaasti kulkemaan ulos. Plugi voi sisältää vibraattoriominaisuuden, erilaista tekstuuria, penisrenkaan tai muita ominaisuuksia. Jotkut plugit asetetaan paikoilleen lävistysreiän avulla. Tällaisia sekä seksileluiksi että lävistyksiksi laskettavia plugeja kutsutaan prinssin sauvoiksi (). Paikoilleen asetettuna plugi voi ulkonäöltään muistuttaa Prinssi Albert -lävistystä, vaikkei väline lävistäisikään ihoa. == Lähteet == ==Aiheesta muualla== Luokka:Seksivälineet
Passerini-reaktio

Passerini-reaktio on kemiallinen reaktio, jossa isosyanidi, karbonyyliyhdiste ja karboksyylihappo reagoivat muodostaen α-asyloksiamidin. Reaktion raportoi ensimmäisen kerran Mario Passerini vuonna 1921 ja se on nimetty hänen mukaansa. ==Reagenssit ja mekanismi== Passerini-reaktio tapahtuu useille isosyanideille, aldehydeille, ketoneille ja karboksyylihapoille. Lewis-hapot katalysoivat reaktiota ja reaktio tapahtuu parhaiten aproottisissa liuottimissa. Reaktion reaktiomekanismin ensimmäinen vaihe on karboksyylihapon ja aldehydin tai ketonin löyhän additiokompleksin muodostuminen. Kompleksi reagoi isosyanidin kanssa yhtäaikaisreaktiolla isoimidiksi, joka toisiintuu α-asyloksiamidiksi. Muodostuva amidi voidaan hydrolysoida α-hydroksiamidiksi. Laskennallisten tutkimusten perusteella reaktiossa voi olla välivaiheena nitriliumioni. : ==Lähteet== Luokka:Orgaaniset reaktiot
Anette Trettebergstuen

Anette Trettebergstuen (s. 25. toukokuuta 1981 Hamar) on norjalainen työväenpuolueen poliitikko. Hän oli Norjan kulttuuri- ja tasa-arvoministeri Støren hallituksessa lokakuusta 2021 kesäkuuhun 2023, jolloin hän joutui eroamaan nimitettyään eri virkoihin useita henkilöitä jäävisti. Hän on istunut suurkäräjillä vuodesta 2005. ==Muuta== Trettebergstuen on avoimesti lesbo ja kirjoittanut Bård Nylundin kanssa kirjan Homo (2017), jossa käsitellään seksuaalivähemmistöjen kohtaamia ongelmia ja vähemmistöjen edustajat kertovat siinä kokemuksiaan kaapista ulos tulemisesta. Kirja sai vuoden 2018 Søderlandets litteraturpris -palkinnon tietokirjakategoriassa. Trettebergstuen sai vuonna 2017 lapsen miespuolisen ystävänsä Christian Bergin kanssa. ==Lähteet== ==Aiheesta muualla== * Anette Trettebergstuen Norjan suurkäräjien nettisivuilla Luokka:Norjan kulttuuriministerit Luokka:Vuonna 1981 syntyneet Luokka:Seksuaali- ja sukupuolivähemmistöjen oikeuksia ajaneet aktivistit Luokka:Elävät henkilöt
Seututie 560

Seututie 560 on Pohjois-Savon, Keski-Suomen ja Pohjois-Pohjanmaan maakunnissa kulkeva seututie. Tie kulkee Pielaveden Säviältä Pyhäjärvelle. Tien päällysteen kunto on vaihteleva. Tiellä on myös 17 kilometrin päällystämätön tieosuus Saarelan ja Pohjois-Pohjanmaan maakunnan rajan välillä. Seututietä 560 käyttämällä pohjois-etelä suunnassa kulkiessa voi välttää kulkemasta valtateitä 65 kilometriä. == Reitti ja tieyhteydet == * Säviä (kantatie 77) * Jylhä (yhdystie 16 059) * Jokela (yhdystie 16 022) * Saarela (yhdystie 5 613) * Korpilahti (yhdystie 5 601) * Petäjäkylä (yhdystie 5 602) * Haapamäki (yhdystie 7 693) * Vuohtomäki (yhdystie 18 479 ja yhdystie 18 469) * Rannankylä (yhdystie 18 477) * Ruotanen (yhdystie 18 472 ja yhdystie 18 471) * Pyhäjärvi (valtatie 27 ja yhdystie 7 704) == Lähteet == 560
David Card

David Edward Card (s. 1956) on kanadalainen taloustieteen professori. Hän on työssään tutkinut vähimmäispalkkojen, siirtolaisuuden ja koulutuksen vaikutuksia työmarkkinoilla ja osoittanut esim. että vähimmäispalkkojen nouseminen ei välttämättä vaikuta negatiivisesti työpaikkojen määrään ravintola-alalla. Hänelle myönnettiin työstään Nobelin taloustieteen palkinto vuonna 2021, yhdessä Joshua Angristin ja Guido Imbensin kanssa. Kanadan Ontariossa syntynyt Card suoritti kandidaatin tutkintonsa Queen's Universityssa, ja siirtyi sitten Yhdysvaltoihin missä väitteli taloustieteen tohtoriksi vuonna 1982 Princetonin yliopistossa. Hän opetti vuoden Chicagossa, palasi Princetoniin lähes 15 vuodeksi ja siirtyi 1997 Kalifornian yliopistoon Berkeleyssä. ==Lähteet== Luokka:Kanadalaiset taloustieteilijät Luokka:Nobelin taloustieteen palkinnon saajat Luokka:Kanadalaiset professorit Luokka:Vuonna 1956 syntyneet Luokka:Elävät henkilöt
Joshua Angrist

Joshua David Angrist (s. 18. syyskuuta 1960)Libraries Australia Authorities - Full view on israelilais-yhdysvaltalainen taloustieteilijä ja Fordin taloustieteen professori Massachusetts Institute of Technologyssä.MIT Economics Hän kuulu maailman tunnustetuimpien taloustieteilijöiden joukkoon työn taloustieteenJoshua Angrist ranked 15th among 3037 authors registered in the field of labor economics on IDEAS/RePEc., kaupunkitaloustieteenJoshua Angrist ranked 4th among 3323 authors registered in the field of urban and real estate economics on IDEAS/RePEc. ja koulutuksen taloustieteenJoshua Angrist ranked 3rd among 1427 authors registered in the field of education on IDEAS/RePEc. aloilla. Hänet tunnetaan kvasikokeellisten tutkimusasetelmien ja erityisesti instrumenttimuuttujien käyttämisestä talouspolitiikan vaikutusten arvioinnissa. Angrist sai yhdessä Guido Imbensin kanssa taloustieteen Nobelin vuonna 2021 "heidän metodologisesta panoksestaan ​​syy-seuraussuhteiden analysointiin".=Nobel Prize economics (PDF) ==Lähteet== Luokka:Yhdysvaltalaiset taloustieteilijät Luokka:Israelilaiset taloustieteilijät Luokka:Nobelin taloustieteen palkinnon saajat Luokka:Yhdysvaltalaiset professorit Luokka:Israelilaiset professorit Luokka:Massachusetts Institute of Technologyn professorit Luokka:Vuonna 1960 syntyneet Luokka:Elävät henkilöt
Guido Imbens

Guido Wilhelmus Imbens (s. 3. syyskuuta 1963) on alankomaalainen taloustieteilijä. Vuonna 2021 Imbens sai puolet taloustieteen Nobelin- palkinnosta yhdessä Joshua Angristin kanssa "metodologisesta panoksestaan ​​syy-suhteiden analysointiin", ja David Card sai toisen puolen. Imbens on toiminut taloustieteen professorina Stanfordin yliopiston kauppakorkeakoulussa vuodesta 2012 alkaen. Hän suoritti taloustieteen tohtorin tutkinnon yksityisessä Brownin yliopistossa Yhdysvalloissa vuonna 1991, opiskeltuaan sitä ennen Alankomaissa ja Englannissa.Stanford.Edu: The Vita of Guido Wilhelmus Imbens (PDF) Hän on naimisissa yhdysvaltalaisen taloustieteilijän Susan Atheyn kanssa. IMF: Susan Athey ==Lähteet== Luokka:Alankomaalaiset taloustieteilijät Luokka:Nobelin taloustieteen palkinnon saajat Luokka:Alankomaalaiset professorit Luokka:Stanfordin yliopiston professorit Luokka:Vuonna 1963 syntyneet Luokka:Elävät henkilöt
Bannu

Bannu on kaupunki Pakistanin Khyber Pakhtunkhwan provinssissa. Kaupunki on perustettu vuonna 1848 ja sen asukasluku oli vuoden 2017 väestönlaskennan mukaan 41 632\. ==Maantiede== Bannu sijaitsee Pakistanin Khyber Pakhtunkhwan provinssissa hieman Kurramjoelta etelään. Kaupunkia ympäröivä seutu on Kurramin ja sen sivujoki Tochin alluviaalitasankoa, jota reunustavat matalat kukkulat. ==Historia== Bannu sijaitsee historiallisella valloitusreitillä luoteesta kohti Intian niemimaata. Lähellä nykyistä Bannua sijaitsevat Akran kummut tunnetaan arkeologisista löydöksistään 300-luvulta eaa. alkaen. Löytöihin lukeutuvat myös kreikkalaistyyliset kolikot. Paikallisen kansanperinteen mukaan Mahmud Ghaznilaisen hyökätessä alueen läpi omalla valtakaudellaan hänen joukkonsa tuhosivat alueen tuolloiset hindulaiset keskukset. Myöhemmin aluetta hallitsivat paikalliset heimot ja muodollisesti myös Suurmogulien valtakunta. Randžit Singhin johtamat sikhit valtasivat alueen vuonna 1823 ja ensimmäisen sikhisodan jälkeen vuonna 1846 heitä seurasivat britit. Brittivalta oli aluksi nimellinen ja edelleen toisen sikhisodan jälkeen vuonna 1849 myös virallinen. Nykyisen Bannun perusti brittiläinen luutnantti Herbert Edwardes vuonna 1848. Bannu oli sotilastukikohta strategisella paikalla. Sen alkuperäinen nimi oli Dalipnagar ja vuonna 1869 se sai edelleen toisen nimen Edwardesabad. Nimet eivät kuitenkaan koskaan yleistyneet tavallisessa käytössä. Bannu oli odotusten vastaisesti hyvin rauhallista seutua vuoden 1857 sepoy-kapinan aikana. Vuonna 1903 kaupunki sai nykyisen virallisen nimensä Bannu. ==Väestö== Bannun asukasluku oli Pakistanin vuoden 2017 väestönlaskennan mukaan 41 632. Paikalliset asukkaat ovat etniseltä taustaltaan pääosin paštuja. ==Lähteet== Luokka:Pakistanin kaupungit Luokka:Khyber Pakhtunkhwa